Sunrise Tacos  ร้านอาหารแม็กซิกันเปิดใหม่ ตั้งอยู่ที่ชั้น 7 ในห้าง MBK ใกล้ KFC หาไม่ยากค่ะเห็นร้านสีเหลืองก็ๆใช่เลย 

จากหน้าร้านดูเหมือนเป็นร้าน Fast food ทั่วๆ ไป เปิดเมนูมาราคาแรงจริงจัง ดูจากเมนูก็มีรายการทั่วไปเหมือนร้านอาหารแม๊กซีกันทั่วไป มีทาโก้ แบบต่างๆ สลัด เบอริโต้  น้ำผลไม้ปั่น และเค้ก  Tacos ที่นี่จะมีให้เลือกทั้งแบบแป้งกรอบ (Hard-shell) และ แป้งนิ่ม (Soft-shell) 

Cowboy Tacos  (260++)  มี 3 ชิ้น  เป็นทาโก้เนื้อแบบอเมริกัน  ใส้ประกอบด้วย เนื้อบด ผักกาด แตงกว่า  หอม มะเขือเทศ และชีส  ในชุดมีแป้งทาโก้แบบ chip มาให้ทานซึ่งสามารถเลือก Side dish (สลัด ชิป ข้าว etc.) เป็นแบบอื่นๆได้  ทาโก้ชิบโอเคนะค่ะ หอมกลิ่นแป้ง กรอบไม่เหม็นหืน แต่ว่าพอไม่มี ซอสซัลซ่ามาให้จิ้มจืดมากเลย   โดยรวมสำหรับทาโก้ถือว่าไม่ได้ประทับใจอะไร เนื้อไ่ม่ได้หอม คุณภาพผักก็ธรรมดา รูปสึกซอสที่ใส่มาออกจาจืดไปด้วยซ้ำ 

Santafe' Salad - (190++)  - สิ่งที่ดีที่สุดคือน้ำสลัดรสชาติอร่อยมาก  ผักกาดหอม (Lettuce) ใช้เป็นแบบผักคอส ก็หร่อยดีค่ะ แต่นึกถึงแบบที่เคยทานในอาหารแม็กซีกันจะฉุนๆกว่าทำให้มีรสชาติมากกว่านี้  นอกจากนี้ก็จะมี ถั่วต้ม (ถั่วดำ) ชีส มะเขือเทศที่ใส่มาด้วย เนื้อไก่ที่ย่างมาเป็นส่วนออก เลยออกจะแข็ง แล้วคงไม่ได้หมักมาด้วยมั้งค่ะ เหมือนเนื้อไก่จืดๆ  แต่คุณภาพผักยังไม่สดกรอบมากนัก  แต่จานนี้ถือว่ามีรสชาติดีค่ะ ทางร้านมีน้ำจื้มรสเด็ดซึ่งออกเผ็ดร้อน และ ทาบาสโก้ ไว้ให้เพื่อเพิ่มรสชาติ 

ได้ขอชิมน้ำจิ้มซัลซ่าที่ทำจากมะเขือเทศก็อร่อยดีนะค่ะ พึ่งทำเสร็จมาใหม่ๆ

โดยรวมถือว่ารสชาติกลางๆค่ะ ถ้าไปหาอาหารแม็กซีกันตามร้านอาจมีราคาสูงกว่านี้แต่อร่อยกว่านี้แน่ๆ แป้งทาโก้ถือว่าใช้ได้ แต่ยังไม่หอมเครื่องเทศเท่าไร ออกจะจืดๆไปด้วยซ้ำ  

ร้านพึ่งเปิดใหม่ อาหารเลยค่อนข้างช้า พนักงานก็แจ้งให้ทราบตลอดแต่ต่อไปคงดีขึ้น

ราคาเทียบรสชาติและปริมาณจัดว่าแพง ทานสองคนมีเมนูทาโก้กับสลัดและน้ำเปล่า จัดไป 600++  ถือว่าไม่ใช่ราคา Fast food แล้ว  สงสัยพระอาทิตย์จะตกตั้งแต่ยังไม่ขึ้น  :)